'Kabeldiewe' op heterdaad betrap | Maroela Media
Die sloot wat gegrawe is om by die kabels uit te kom. Foto: SAPD
Vyf vermeende kabeldiewe is in hegtenis geneem nadat hulle op heterdaad betrap is waar hulle na bewering besig was om kabels in Oos-Londen op te grawe.
Kapt. Mluleki Mbi, woordvoerder van die polisie, sê die SAPD en die Buffalo City-munisipaliteit het die afgelope paar weke saamgewerk om 'n groep kabeldiewe te monitor wat in en om Amalinda en Cambridge in die stad bedrywig is.
Dié niksvermoedende groep het Woensdag in die Cambridge-omgewing glo weer hul kriminele aktiwiteite voortgesit toe die polisie se honde-eenheid toegeslaan het. "Die verdagtes het reeds 'n sloot van byna 2 km lank gegrawe en groot klomp kabels verwyder. Vyf mans, tussen 25 en 56 jaar oud, is in hegtenis geneem," het Mbi gesê.
Beslag is ook gelê op 79 kg koperkabel, 154 kg loodkabel, drie grawe, een pik, 'n byl en 'n bakkie waarop die kabels gelaai is.
Mbi sê die mans het glo omkoopgeld vir die polisiebeamptes aangebied in 'n poging om nie in hegtenis geneem te word nie.
Die verdagtes sal binnekort in die Oos-Londen-landdroshof verskyn op aanklag van peuter met noodsaaklike infrastruktuur, besit van gesteelde goedere en omkopery.
"Kabeldiefstal, wat lei tot beskadiging van ons spoorweg- en elektrisiteitsinfrastruktuur, is 'n ernstige misdaad wat 'n nadelige uitwerking op ons openbare vervoerstelsel en elektrisiteitsvoorsiening het. Hierdie inhegtenisneming is 'n duidelike aanduiding dat die SAPD vasbeslote is om van die kriminele elemente ontslae te raak sodat ons gemeenskappe ordentlike lewens sonder ontwrigting kan lei," het brig. Pumla Mdlankomo, Cambridge-stasiebevelvoerder, gesê.
Man draai tweede keer by dood om toe buffel hom gaffel
DNS wys maande later lyk is dié van ontvoerde meisie
Nogal n Pick & Pay trolley :)
Sien, nie alle polisiebeamptes kan omgekoop word nie. Daar is nog goeies.
Opskrif moes eerder gelees het:
Kabeldiewe op heterdaat betrap en is doodgeskiet….
Hoop hul sit lank
Kan net sowel die see probeer leegskep met 'n tee siffie . As die spul skelms wat die goed koop nie lewenslank tronk toe gaan nie , sal dit nooit ophou nie.